Paparčiai (Barstyčiai vald)

Paparčiai (žemaidi Papartē) on küla Leedus Skuodase rajoonis Barstyčiai vallas.

Külla jäävad osaliselt Žemaitija rahvuspark ja Paparčiai telmatoloogiline kaitseala. Seal asuvad mitmed kaitsealused loodusmälestised: Balnase nimeline rändrahn, Paparčiai tamm, Paparčiai sanglepp ja Paparčiai hobukastan.https://www.geoportal.lt/map/ Külas on Paparčiai kalmistu.Skuodo rajono savivaldybė

Paparčiai hobukastan on Salantai hobukastani järel ümbermõõdult teine hobukastan Leedus. Puu kõrgus on 21 ja ümbermõõt 4,75 meetrit.Paparčių kaštonas Varem oli puu kahe tüvega, ent üks on murdunud. Murdmiskohal on teises tüves õõnsus.

Žemaitija rahvuspargi kaitsevööndis kasvava Paparčiai sanglepa kõrgus on 21,1 ja ümbermõõt 4,75 meetrit.Paparčių juodalksnis 

Paparčiai tamme ümbermõõt on 4,17 meetrit. Selle kohta teab kohalik rahvas rääkida, et ühel talutüdrukul olnud kord kaks kosilast. Tüdruk ei suutnud otsustada, kummaga abielluda. Üks poiss kutsus siis teise kohtamisele ja varitses teda selle tamme taga püssiga. Ta lasi konkurendi maha ja abiellus ise tüdrukuga.Paparčių azuolas

Muinsuskaitse all on külas asuvad muinaskalmed.Senkapis Kalmed ulatuvad ka linnamäele, mis on samuti muinsuskaitse all.Piliakalnis II

Kolmas muinsuskaitsealune objekt on Paparčiai või Auškalnise mägi.Paparčių kalnas vad. Auškalniu Tegemist on endise linnamäega, mis hiljem hüljati, ja selle asemele rajati teine külas asunud linnus. Legendide kohaselt asunud mäe tipus kord veski, mille aga raevunud Perkūnas põlema süütas. Mäe lähistel Samauskaste pere hoovis seisab lohukivi, mis pärines sellelt mäelt. Seal seisab ka ruunidega kaetud Päikesekivi, mis võis ka sellelt mäelt pärineda. Pereliikmete mälestused siiski erinevad, teise versiooni kohaselt pärineb see Barstyčiai kiriku juurest, kolmanda järgi hoopis Seda kandist veskist.Vaitkevičius V. Senosios Lietuvos šventvietės. Žemaitija, Vilnius 1998, 136-137 lk.

Külas asub Apaštose mägi, millel põlenud kord püha tuli. Sinna olevat rajatud kirik, mis aga peagi maha põles.Vaitkevičius V. Senosios Lietuvos šventvietės. Žemaitija, Vilnius 1998, 137-138 lk.
Elanikkond

<tr valign=top><td>
 357 (1902)
 369 (1923)
 298 (1959)
 269 (1970)
 220 (1979)
<td>
 146 (1986)
 132 (1989)
 112 (2001)
 88 (2011)
 47 (2021)

 Viited 

 Välislingid 

Kategooria:Skuodase rajooni külad